ddrg/super_eurlex huggingface dataset:
Απόφαση της Επιτροπής

της 30ής Ιουλίου 2003

με αντικείμενο τη δέκατη πέμπτη τροποποίηση της απόφασης αριθ. 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2003) 2733]

(Κείμενο που παρουσιάζει ενδιαφέρον για τον ΕΟΧ)

(2003/574/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία αριθ. 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα A μέρος Ι της οδηγίας 90/425/EΟΚ(1), όπως τροποποιήθηκε τελευταία από τον κανονισμό (ΕΚ) αριθ. 1282/2002 της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση αριθ. 2000/284/ΕΚ(3) της Επιτροπής, όπως τροποποιήθηκε τελευταία από την απόφαση αριθ. 2003/540/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για εισαγωγές σπέρματος ιπποειδών από τρίτες χώρες.

(2) Οι αρμόδιες αρχές του Καναδά ενημέρωσαν αρμοδίως την Επιτροπή σχετικά με τροποποιήσεις ορισμένων λεπτομερειών έγκρισης ενός κέντρου συλλογής σπέρματος ιπποειδών, που είχε κοινοποιηθεί στην Επιτροπή σύμφωνα με τις διατάξεις της οδηγίας αριθ. 92/65/ΕΟΚ.

(3) Οι αρμόδιες αρχές των Ηνωμένων Πολιτειών Αμερικής ενημέρωσαν αρμοδίως την Επιτροπή σχετικά με την έγκριση, σύμφωνα με τις διατάξεις της οδηγίας αριθ. 92/65/ΕΟΚ, δύο επί πλέον κέντρων συλλογής σπέρματος ιπποειδών.

(4) Είναι σκόπιμο να τροποποιηθεί ο κατάλογος των εγκεκριμένων κέντρων βάσει των νέων στοιχείων που λήφθηκαν από την οικείες τρίτες χώρες και για λόγους σαφήνειας να υπογραμμισθούν οι τροποποιήσεις του παραρτήματος.

(5) Η απόφαση αριθ. 2000/284/ΕΚ πρέπει να τροποποιηθεί αναλόγως.

(6) Τα μέτρα τα προβλεπόμενα στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης αριθ. 2000/284/ΕΚ αντικαθίσταται από το περιεχόμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 30 Ιουλίου 2003.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 146 της 13.6.2003, σ. 1.

(3) ΕΕ L 94 της 14.4.2000, σ. 35.

(4) ΕΕ L 185 της 24.7.2003, σ. 27.

ΠΑΡΑΡΤΗΜΑ

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>"
Απόφαση της Επιτροπής

της 14ης Ιουλίου 2003

με αντικείμενο τη δέκατη τέταρτη τροποποίηση της απόφασης 2000/284/ΕΚ σχετικά με την κατάρτιση του καταλόγου των εγκεκριμένων κέντρων συλλογής σπέρματος για τις εισαγωγές σπέρματος ιπποειδών από τρίτες χώρες

[κοινοποιηθείσα υπό τον αριθμό Ε(2003) 2365]

(Κείμενο που παρουσιάζει ενδιαφέρον για τον ΕΟΧ)

(2003/540/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία αριθ. 92/65/ΕΟΚ του Συμβουλίου, της 13ης Ιουλίου 1992, που καθορίζει τους όρους υγειονομικού ελέγχου που διέπουν το εμπόριο και τις εισαγωγές στην Κοινότητα ζώων, σπέρματος, ωαρίων και εμβρύων που δεν υπόκεινται, όσον αφορά τους όρους υγειονομικού ελέγχου, στις ειδικές κοινοτικές ρυθμίσεις που αναφέρονται στο παράρτημα A μέρος Ι της οδηγίας 90/425/EΟΚ(1), όπως τροποποιήθηκε τελευταία από τον κανονισμό (ΕΚ) αριθ. 1282/2002 της Επιτροπής(2), και ιδίως το άρθρο 17 παράγραφος 3 στοιχείο β),

Εκτιμώντας τα ακόλουθα:

(1) Με την απόφαση 2000/284/ΕΚ της Επιτροπής(3), όπως τροποποιήθηκε τελευταία από την απόφαση 2003/243/ΕΚ(4), καταρτίστηκε ο κατάλογος των εγκεκριμένων κέντρων συλλογής σπέρματος για εισαγωγές σπέρματος ιπποειδών από τρίτες χώρες.

(2) Οι αρμόδιες αρχές της Ουγγαρίας και του Μαρόκου ενημέρωσαν αρμοδίως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, ενός κέντρου συλλογής σπέρματος ιπποειδών αντιστοίχως.

(3) Οι αρμόδιες αρχές των Ηνωμένων Πολιτειών Αμερικής ενημέρωσαν αρμοδίως την Επιτροπή σχετικά με την έγκριση, σύμφωνα με τις διατάξεις της οδηγίας 92/65/ΕΟΚ, πέντε επί πλέον κέντρων συλλογής σπέρματος ιπποειδών.

(4) Είναι σκόπιμο να τροποποιηθεί ο κατάλογος των εγκεκριμένων κέντρων βάσει των νέων στοιχείων που λήφθηκαν από την οικείες τρίτες χώρες και για λόγους σαφήνειας να υπογραμμισθούν οι τροποποιήσεις του παραρτήματος.

(5) Η απόφαση 2000/284/ΕΚ πρέπει να τροποποιηθεί αναλόγως.

(6) Τα μέτρα τα προβλεπόμενα στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 2000/284/ΕΚ αντικαθίσταται από το περιεχόμενο του παραρτήματος της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Ιουλίου 2003.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 54.

(2) ΕΕ L 187 της 16.7.2002, σ. 3.

(3) ΕΕ L 94 της 14.4.2000, σ. 35.

(4) ΕΕ L 89 της 5.4.2003, σ. 26.

ΠΑΡΑΡΤΗΜΑ

"ANEXO/BILAG/ANHANG/ΠΑΡΑΡΤΗΜΑ/ANNEX/ANNEXE/ALLEGATO/BIJLAGE/ANEXO/LIITE/BILAGA

>ΘΕΣΗ ΠΙΝΑΚΑ>"
Απόφαση της Επιτροπής

της 18ης Ιουνίου 2003

για την αναγνώριση των διατάξεων της Δημοκρατίας της Τσεχίας για την καταπολέμηση του Clavibacter michiganensis (Smith) Davis et al. ssp. sepedonicus (Spieckerman και Kotthoff) Davis et al. ως ισοδύναμες με τις κοινοτικές διατάξεις

[κοινοποιηθείσα υπό τον αριθμό Ε(2003) 1870]

(2003/450/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2000/29/EΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας(1), όπως τροποποιήθηκε τελευταία από τον κανονισμό (ΕΚ) αριθ. 806/2003(2), και ιδίως το παράρτημα III μέρος A σημείο 12,

την αίτηση που υπέβαλε η Δημοκρατία της Τσεχίας,

Εκτιμώντας τα ακόλουθα:

(1) Δυνάμει των διατάξεων του παραρτήματος III μέρος A σημείο 12 της οδηγίας 2000/29/EΚ, δεν δύνανται να εισάγονται στα κράτη μέλη οι κόνδυλοι του Solanum tuberosum L., εκτός από τους σπόρους προς σπορά γεωμήλων και ορισμένα άλλα γεώμηλα που προσδιορίζονται στο παράρτημα III μέρος A σημεία 10 και 11, καταγωγής ορισμένων τρίτων ευρωπαϊκών χωρών, εκτός από αυτές που αναγνωρίζονται ως απαλλαγμένες από τον Clavibacter michiganensis (Smith) Davis et al. ssp. sepedonicus (Spieckerman και Kotthoff) Davis et al. (εφεξής "ο οργανισμός"), ή των οποίων οι διατάξεις αναγνωρίζονται ως ισοδύναμες με τις κοινοτικές διατάξεις για την καταπολέμηση του οργανισμού.

(2) Από επίσημα στοιχεία που παρασχέθηκαν από τη Δημοκρατία της Τσεχίας και από στοιχεία που συγκεντρώθηκαν κατά τις αποστολές οι οποίες διενεργήθηκαν στη χώρα αυτή τον Ιανουάριο του 2001 και τον Νοέμβριο του 2002 από το Γραφείο Τροφίμων και Κτηνιατρικών Θεμάτων, προκύπτει ότι η Δημοκρατία της Τσεχίας εφάρμοσε ελέγχους, επιθεωρήσεις και συστήματα δοκιμών για τον προαναφερόμενο οργανισμό στις εισαγωγές γεωμήλων και στην εγχώρια παραγωγή γεωμήλων και σπόρων προς σπορά, μέσω της "συστηματικής οδηγίας B/KAR/1/2002 για την προστασία από την εξάπλωση των παθογόνων παραγόντων που προκαλούν τη φαιά σήψη και τη κορυνοβακτηρίωση των γεωμήλων".

(3) Λαμβανομένων υπόψη των ανωτέρω, μπορεί να αναγνωρισθεί ότι οι διατάξεις της Δημοκρατίας της Τσεχίας για την καταπολέμηση του οργανισμού είναι ισοδύναμες με τις κοινοτικές διατάξεις και ο κίνδυνος εξάπλωσής του έχει αποτραπεί.

(4) Η Επιτροπή θα διασφαλίσει ότι η Δημοκρατία της Τσεχίας καθιστά διαθέσιμα όλα τα τεχνικής φύσεως στοιχεία που είναι απαραίτητα για την συνέχιση της εκτίμησης της προαναφερόμενης κατάστασης.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αναγνωρίζεται ότι οι διατάξεις της Δημοκρατίας της Τσεχίας για την καταπολέμηση του Clavibacter michiganensis (Smith) Davis et al. ssp. sepedonicus (Spieckerman και Kotthoff) Davis et al. είναι ισοδύναμες με τις κοινοτικές διατάξεις.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 18 Ιουνίου 2003.

Για την Επιτροπή

David Byrne

Μέλος της Επιτροπής

(1) ΕΕ L 169 της 10.7.2000, σ. 1.

(2) ΕΕ L 122 της 16.5.2003, σ. 1.
Απόφαση της Επιτροπής

της 19ης Ιουνίου 2003

για παρέκκλιση της απόφασης 98/235/ΕΚ σχετικά με τη λειτουργία συμβουλευτικών επιτροπών στον τομέα της Κοινής Γεωργικής Πολιτικής

(2003/456/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 98/235/ΕΚ της Επιτροπής, της 11ης Μαρτίου 1998, για τη λειτουργία συμβουλευτικών επιτροπών στον τομέα της Κοινής Γεωργικής Πολιτικής(1),

Εκτιμώντας τα ακόλουθα:

(1) Το άρθρο 4 παράγραφος 3 της απόφασης 98/235/ΕΚ ορίζει ότι τα μέλη των επιτροπών διορίζονται για πέντε έτη. Η θητεία τους είναι ανανεώσιμη και, σε ειδικές περιπτώσεις, είναι δυνατόν να αντικατασταθούν.

(2) Η πενταετής αυτή περίοδος λήγει στις 4 Οκτωβρίου 2003 για τα μέλη που διορίστηκαν το 1998, και αργότερα για τους αντικαταστάτες τους που διορίστηκαν στο εν τω μεταξύ διάστημα.

(3) Στη σύνοδο κορυφής της Κοπεγχάγης, συμφωνήθηκε με τις υποψήφιες χώρες ότι η προσχώρηση των δέκα νέων κρατών μελών μπορεί και θα πρέπει να έχει ολοκληρωθεί την 1η Μαΐου 2004.

(4) Οι οργανώσεις των υποψηφίων χωρών συμμετέχουν όλο και περισσότερο στις υφιστάμενες οργανώσεις σε επίπεδο Ευρωπαϊκής Ένωσης, αντιπροσωπεύοντας την κοινωνία των πολιτών και των κοινωνικών εταίρων σε συμβουλευτικές επιτροπές και μόνιμες ομάδες του γεωργικού τομέα.

(5) Μετά την προσχώρηση, η εκπροσώπηση των κοινωνικοοικονομικών οργανώσεων των νέων κρατών μελών πρέπει να διασφαλίζεται στο πλαίσιο της συμβουλευτικής δομής για τη γεωργία και την αγροτική ανάπτυξη.

(6) Συνεπώς, η θητεία των υφιστάμενων μελών στις εν λόγω επιτροπές πρέπει να λήξει στις 30 Απριλίου 2004,

ΑΠΟΦΑΣΙΖΕΙ:

Άρθρο 1

Κατά παρέκκλιση του άρθρου 4 παράγραφος 3 της απόφασης 98/235/ΕΚ, η θητεία των μελών των συμβουλευτικών επιτροπών που ασχολούνται με θέματα που καλύπτονται από την Κοινή Γεωργική Πολιτική λήγει στις 30 Απριλίου 2004.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 19 Ιουνίου 2003.

Για την Επιτροπή

Franz Fischler

Μέλος της Επιτροπής

(1) ΕΕ L 88 της 24.3.1998, σ. 59.
Απόφαση του Συμβουλίου

της 8ης Μαΐου 2003

για την υπογραφή εξ ονόματος της Κοινότητας και την προσωρινή εφαρμογή συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας σχετικά με το σύστημα οικοσημείων που πρόκειται να εφαρμοστεί στην κροατική διαμετακομιστική κυκλοφορία από την 1η Ιανουαρίου 2003 μέσω της Αυστρίας

(2003/440/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτη φράση του πρώτου εδαφίου,

την πρόταση της Επιτροπής,

Εκτιμώντας τα ακόλουθα:

(1) Η Επιτροπή διαπραγματεύθηκε συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας σχετικά με το σύστημα οικοσημείων που πρόκειται να εφαρμοστεί στη μεταφορά υπό καθεστώς κροατικής διαμετακόμισης μέσω της Αυστρίας.

(2) Με την επιφύλαξη ότι πιθανόν θα συναφθεί αργότερα, θα πρέπει να υπογραφεί η συμφωνία που μονογραφήθηκε στις 15 Νοεμβρίου 2002.

(3) Θα πρέπει να προβλεφθεί η προσωρινή εφαρμογή της συμφωνίας από την 1η Ιανουαρίου 2003,

ΑΠΟΦΑΣΙΖΕΙ:

Άρθρο 1

Η υπογραφή της συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Κροατίας για το σύστημα οικοσημείων που πρόκειται να εφαρμοσθεί στην κροατική διαμετακομιστική κυκλοφορία δια μέσου της Αυστρίας από την 1η Ιανουαρίου 2003 εγκρίνεται εξ ονόματος της Κοινότητας υπό την επιφύλαξη της απόφασης του Συμβουλίου για τη σύναψη της συμφωνίας αυτής.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το (τα) πρόσωπο(-α) που είναι αρμόδιο(-α) να υπογράψει(-ουν) τη συμφωνία, εξ ονόματος της Κοινότητας, με την επιφύλαξη της σύναψής της.

Άρθρο 3

Υπό τον όρο της αμοιβαιότητας η συμφωνία που αναφέρεται στο άρθρο 1 εφαρμόζεται προσωρινά από την 1η Ιανουαρίου 2003 μέχρι να ολοκληρωθούν οι διαδικασίες επίσημης σύναψής της.

Άρθρο 4

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 8 Μαΐου 2003.

Για το Συμβούλιο

Ο Πρόεδρος

Μ. Χρυσοχοΐδης
Απόφαση της Επιτροπής

της 14ης Μαΐου 2003

για την κατάργηση της απόφασης 98/399/ΕΚ σχετικά με την έγκριση του σχεδίου για την εξάλειψη της κλασικής πανώλης των χοίρων στους αγριόχοιρους στην επαρχία Varese, στην Ιταλία

[κοινοποιηθείσα υπό τον αριθμό Ε(2003) 1527]

(Το κείμενο στην ιταλική γλώσσα είναι το μόνο αυθεντικό)

(Κείμενο που παρουσιάζει ενδιαφέρον για τον ΕΟΧ)

(2003/362/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 16 παράγραφος 1,

Εκτιμώντας τα ακόλουθα:

(1) Το 1997 επιβεβαιώθηκε η κλασική πανώλη των χοίρων στους αγριόχοιρους στην επαρχία Varese, στην Ιταλία.

(2) Η Επιτροπή είχε εγκρίνει ένα σχέδιο για την εξάλειψη της κλασικής πανώλης των χοίρων με την απόφαση 98/399/ΕΚ, της 8ης Ιουνίου 1998, σχετικά με την έγκριση του σχεδίου που υπέβαλε η Ιταλία για την εξάλειψη της κλασικής πανώλης των χοίρων στους αγριόχοιρους στην επαρχία Varese(2).

(3) Η Ιταλία διαβίβασε πληροφορίες, σύμφωνα με τις οποίες η κλασική πανώλη των χοίρων έχει εξαλειφθεί επιτυχώς από την επαρχία του Varese.

(4) Οι ιταλικές αρχές θα συνεχίσουν την εντατική παρακολούθηση της κλασικής πανώλης των χοίρων στους αγριόχοιρους, στο πλαίσιο του προγράμματος για την εξάλειψη και τον έλεγχο της φυσαλιδώδους νόσου των χοίρων, το οποίο εγκρίθηκε με την απόφαση 2002/943/ΕΚ της Επιτροπής, της 28ης Νοεμβρίου 2002, για την έγκριση προγραμμάτων για την εξάλειψη και την επιτήρηση ορισμένων ζωονόσων και για την πρόληψη ζωονόσων τα οποία υποβλήθηκαν από τα κράτη μέλη για το έτος 2003(3).

(5) Ως εκ τούτου, πρέπει να καταργηθεί η απόφαση 98/399/ΕΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τροφικής αλυσίδας και υγείας των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Καταργείται η απόφαση 98/399/ΕΚ.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 14 Μαΐου 2003.

Για την Επιτροπή

David Byrne

Μέλος της Επιτροπής

(1) ΕΕ L 316 της 1.12.2001, σ. 5.

(2) ΕΕ L 176 της 20.6.1998, σ. 36.

(3) ΕΕ L 326 της 3.12.2002, σ. 12.
Απόφαση του Συμβουλίου

της 8ης Απριλίου 2003

για διορισμό ενός αναπληρωματικού μέλους στην Επιτροπή των Περιφερειών

(2003/272/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την πρόταση της ισπανικής κυβέρνησης,

Εκτιμώντας τα ακόλουθα:

(1) Την απόφαση 2002/60/ΕΚ του Συμβουλίου, της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών.

(2) Μετά τον διορισμό του κ. José Luis OLIVAS MARTINEZ ως τακτικού μέλους της Επιτροπής των Περιφερειών, έμεινε κενή μία θέση αναπληρωματικού μέλους της Επιτροπής των Περιφερειών,

ΑΠΟΦΑΣΙΖΕΙ:

Άρθρο μόνο

Ο κ. José Joaquin RIPOLL SERRANO διορίζεται αναπληρωματικό μέλος της Επιτροπής των Περιφερειών σε αντικατάσταση του κ. José Luis OLIVAS MARTINEZ, για το υπόλοιπο της θητείας του, δηλαδή έως τις 25 Ιανουαρίου 2006.

Λουξεμβούργο, 8 Απριλίου 2003.

Για το Συμβούλιο

Ο Πρόεδρος

Γ. Δρυς

(1) ΕΕ L 24 της 26.1.2002, σ. 38.
Απόφαση της Επιτροπής

της 2ας Απριλίου 2003

για την τροποποίηση της απόφασης 74/360/ΕΟΚ για την απαλλαγή του Ηνωμένου Βασιλείου από την εφαρμογή στην κάνναβη (Cannabis sativa) της οδηγίας 2002/57/ΕΚ του Συμβουλίου περί εμπορίας των σπόρων προς σπορά των ελαιούχων και κλωστικών φυτών

[κοινοποιηθείσα υπό τον αριθμό Ε(2003) 1055]

(Το κείμενο στην αγγλική γλώσσα είναι το μόνο αυθεντικό)

(2003/234/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2002/57/ΕΚ του Συμβουλίου, της 13ης Ιουνίου 2002, περί εμπορίας των σπόρων προς σπορά των ελαιούχων και κλωστικών φυτών(1), όπως τροποποιήθηκε τελευταία από την οδηγία 2002/68/ΕΚ(2), και ιδίως το άρθρο 28 στοιχείο β),

Εκτιμώντας τα ακόλουθα:

(1) Σύμφωνα με την απόφαση 74/360/ΕΟΚ της Επιτροπής(3), το Ηνωμένο Βασίλειο απαλλάσσεται από την υποχρέωση να εφαρμόσει, μεταξύ άλλων, στην κάνναβη (Cannabis sativa) τις διατάξεις της οδηγίας 69/208/ΕΟΚ του Συμβουλίου, της 30ής Ιουνίου 1969, περί εμπορίας των σπόρων προς σπορά των ελαιούχων και κλωστικών φυτών(4), η οποία έχει αντικατασταθεί από την οδηγία 2002/57/EΚ.

(2) Το Ηνωμένο Βασίλειο πληροφόρησε την Επιτροπή ότι η ύπαρξη βελτιωμένων ποικιλιών κάνναβης στον κοινό κατάλογο της ΕΕ, που είναι κατάλληλες για τις συνθήκες ανάπτυξης στο Ηνωμένο Βασίλειο, έχει ως αποτέλεσμα ο πολλαπλασιασμός σπόρων κάνναβης να καταστεί συνήθης πρακτική.

(3) Συνεπώς, η απαλλαγή που αφορά την κάνναβη πρέπει να καταργηθεί και η απόφαση 74/360/ΕΟΚ να τροποποιηθεί αναλόγως.

(4) Τα μέτρα που προβλέπονται στην παρούσα απόφαση είναι σύμφωνα με την γνώμη της μόνιμης επιτροπής σπόρων προς σπορά και γεωργικών, δενδροκηπευτικών και δασικών φυτών προς φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της απόφασης 74/360/ΕΟΚ, το στοιχείο β) διαγράφεται.

Άρθρο 2

Η παρούσα απόφαση απευθύνεται στο Ηνωμένο Βασίλειο της Μεγάλης Βρετανίας και της Βόρειας Ιρλανδίας.

Βρυξέλλες, 2 Απριλίου 2003.

Για την Επιτροπή

David Byrne

Μέλος της Επιτροπής

(1) ΕΕ L 193 της 20.7.2002, σ. 74.

(2) ΕΕ L 195 της 24.7.2002, σ. 32.

(3) ΕΕ L 196 της 19.7.1974, σ. 18.

(4) ΕΕ L 169 της 10.7.1969, σ. 3.
Απόφαση του Συμβουλίου

της 6ης Μαρτίου 2003

για το διορισμό των μελών του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης

(2003/C 64/03)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τον κανονισμό (ΕΟΚ) αριθ. 337/75 του Συμβουλίου, της 10ης Φεβρουαρίου 1975, περί δημιουργίας Ευρωπαϊκού Κέντρου για την Ανάπτυξη της Επαγγελματικής Κατάρτισης, και ιδίως το άρθρο 4(1),

τους καταλόγους υποψηφίων που υποβλήθηκαν στο Συμβούλιο από τις κυβερνήσεις των κρατών μελών για τους αντιπροσώπους τους καθώς και από την Επιτροπή για τους αντιπροσώπους των οργανώσεων εργοδοτών και εργαζομένων,

Εκτιμώντας τα ακόλουθα:

(1) Ότι με την απόφασή του της 17ης Δεκεμβρίου 1999(2), το Συμβούλιο διόρισε τα μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για τη χρονική περίοδο από τις 17 Δεκεμβρίου 1999 μέχρι τις 16 Δεκεμβρίου 2002.

(2) Ότι πρέπει να διοριστούν τα μέλη του διοικητικού συμβουλίου του εν λόγω Κέντρου για μία τριετία,

ΑΠΟΦΑΣΙΖΕΙ:

Άρθρο 1

Διορίζονται μέλη του διοικητικού συμβουλίου του Ευρωπαϊκού Κέντρου για την Ανάπτυξη της Επαγγελματικής Κατάρτισης για την περίοδο από τις 6 Μαρτίου 2003 μέχρι τις 5 Μαρτίου 2006:

I. ΑΝΤΙΠΡΟΣΩΠΟΙ ΤΗΣ ΚΥΒΕΡΝΗΣΗΣ

>ΘΕΣΗ ΠΙΝΑΚΑ>

II. ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΑΖΟΜΕΝΩΝ

>ΘΕΣΗ ΠΙΝΑΚΑ>

III. ΑΝΤΙΠΡΟΣΩΠΟΙ ΤΩΝ ΟΡΓΑΝΩΣΕΩΝ ΤΩΝ ΕΡΓΟΔΟΤΩΝ

>ΘΕΣΗ ΠΙΝΑΚΑ>

Άρθρο 2

Το Συμβούλιο θα διορίσει αργότερα τα μέλη τα οποία δεν έχουν ακόμη υποδειχθεί προς εκπροσώπηση του Βελγίου, της Ιταλίας, των Κάτω Χωρών και της Πορτογαλίας.

Άρθρο 3

Η παρούσα απόφαση δημοσιεύεται, προς ενημέρωση, στην Επίσημη Εφημερίδα της Ευρωπαϊκής Ένωσης.

Βρυξέλλες, 6 Μαρτίου 2003.

Για το Συμβούλιο

Ο Πρόεδρος

Δ. Ρεππας

(1) ΕΕ L 39 της 13.2.1975, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 354/95 (ΕΕ L 41 της 23.2.1995, σ. 1).

(2) ΕΕ C 4 της 7.1.2000, σ. 4.
Απόφαση του Συμβουλίου

της 10ης Δεκεμβρίου 2002

για το διορισμό ενός αναπληρωματικού μέλους στην Επιτροπή των Περιφερειών

(2003/40/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι, μετά την παραίτηση του κ. Bas VERKERK, η οποία κοινοποιήθηκε στο Συμβούλιο στις 12 Νοεμβρίου 2002, έμεινε κενή μία θέση αναπληρωματικού μέλους της Επιτροπής των Περιφερειών,

Έχοντας υπόψη την πρόταση της ολλανδικής κυβέρνησης,

ΑΠΟΦΑΣΙΖΕΙ:

Άρθρο μόνο

Ο κ. J.W. van der SLUYS διορίζεται αναπληρωματικό μέλος της Επιτροπής των Περιφερειών σε αντικατάσταση του κ. Bas VERKERK και για το υπόλοιπο της θητείας του, δηλαδή έως τις 25 Ιανουαρίου 2006.

Βρυξέλλες, 10 Δεκεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ L 24 της 26.1.2002, σ. 38.
Διορθωτικό στην απόφαση 2003/755/ΕΚ της Επιτροπής, της 17ης Φεβρουαρίου 2003, σχετικά με το καθεστώς ενίσχυσης που σχεδιάζει να εφαρμόσει το Βέλγιο υπέρ των κέντρων συντονισμού που είναι εγκατεστημένα στο Βέλγιο

(Επίσημη Εφημερίδα της Ευρωπαϊκής Ένωσης L 282 της 30ής Οκτωβρίου 2003)

Στο εξώφυλλο και στη σελίδα 25, στον τίτλο:

αντί:

2003/755/ΕΚ,

διάβαζε:

2003/757/ΕΚ.